Boshqirdistonda tanishining o‘limiga ishonmagan erkak uning qabrini ochdi

Orenburg viloyatining fuqarosi marhumning shaxsini tekshirish uchun uning qabrini qazib ochdi, bu haqda  Boshqirdiston Ichki ishlar vazirligi matbuot xizmatining ma’lumotiga tayanib “RIA Novosti” xabar berdi.

Hodisa 23-avgust kuni Boshqirdistonning Meleuz shahridagi qabristonda yuz berdi. 2017-yilda Orenburgning  Orsk shahrida avtohalokatda vafot etgan qizning onasi politsiyaga murojaat qildi. Uning so‘zlariga ko‘ra, kimdir qizining qabrini ochgan. Jinoyat sodir etganlikda gumon qilinayotgan shaxs huquq-tartibot idoralari tomonidan Orenburg viloyatida hibsga olingan.
Nashrda ta’kidlanishicha, 32 yoshli orenburglik erkak ilgari qabrga ko‘milgan ayol bilan tanish bo‘lgan. Ayol 2017-yilda Orsk shahrida baxtsiz hodisa natijasida vafot etgan. Erkak uning bu yerga ko‘milganiga ishonmagan va buni shaxsan tekshirish uchun qabrni ochishga qaror qilgan”, — deydi Boshqirdiston politsiyasi.
Hozirda ushbu holat yuzasidan huquqni muhofaza qilish organlari marhumlarning jasadlari va ularning dafn etilgan joylarini tahqirlash moddasi bo‘yicha ish qo‘zg‘atdi.